Diari Oficial de la Generalitat Valenciana


Sumari del DOGV 7420, del 10-12-2014 (2014/11211)

RESOLUCIÓ de 4 de setembre de 2014, de la Conselleria de Presidència i Agricultura, Pesca, Alimentació i Aigua, per la qual modifica el sistema de provisió del lloc de secretaria de l'Ajuntament de Bellús.
-------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7420

Data del DOGV
:   10-12-2014

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2014/11432


Data del document
:   04-09-2014

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Descriptors 

:   * Conselleria de Presidència i Agricultura, Pesca, Alimentació i Aigua

RESOLUCIÓ de 4 de setembre de 2014, de la Conselleria de Presidència i Agricultura, Pesca, Alimentació i Aigua, per la qual modifica el sistema de provisió del lloc de secretaria de l'Ajuntament de Bellús. [2014/11071]  
Per Orde de 20 de maig de 1997, de la Conselleria de Presidència, publicada en el Diari Oficial de la Comunitat Valenciana número 3008, de data 6 de juny de 1997, es va aprovar eximir l'Ajuntament de Bellús de l'obligació de mantindre el lloc de secretaria i que les funcions reservades a este lloc foren exercides a través de la fórmula prevista en l'article 31.2 del Reial Decret 1732/1994, de 29 de juliol, sobre provisió de llocs de treball reservats a funcionaris d'Administració local amb habilitació de caràcter nacional, és a dir, a través del sistema d'acumulació de funcions.  
El Ple de l'Ajuntament de Bellús, en sessions celebrades els dies 20 i 25 de maig de 2014, va acordar que les funcions del lloc de secretaria les exercira el servici d'assistència a municipis de la Diputació Provincial de València, la qual cosa comporta una modificació del sistema de provisió del lloc de treball.  
Una vegada sol·licitat l'informe preceptiu a la Diputació Provincial de València, este ha sigut emés en sentit favorable a la modificació del sistema de provisió sol·licitada per l'Ajuntament amb data 12 de juny de 2014 (registre d'entrada del 17.07.2014).  
En virtut d'això, i fent ús de les competències atribuïdes per l'article 164.3 de la Llei 8/2010, de 23 de juny, de la Generalitat, de Règim Local de la Comunitat Valenciana, i l'article 15.1 del Decret 32/2013, de 8 de febrer, del Consell, pel qual es regula el règim jurídic del personal funcionari amb habilitació de caràcter estatal en l'àmbit territorial de la Comunitat Valenciana, resolc:  
  
Modificar el sistema de provisió del lloc de secretaria de l'Ajuntament de Bellús. Les funcions reservades a este lloc les exercirà el servici d'assistència a municipis de la Diputació Provincial de València.  
  
  
Contra esta resolució, que posa fi a la via administrativa, de conformitat amb el que establix l'article 109.c de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, les persones interessades podran interposar els recursos següents:  
a) Directament recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció del qual tinga el demandant el domicili, en el termini de dos mesos comptats a partir de l'endemà de la seua publicació en el Diari Oficial de la Comunitat Valenciana, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
  
b) Potestativament, recurs de reposició davant de l'òrgan que ha dictat l'acte, en el termini d'un mes a comptar de l'endemà de la seua publicació en el Diari Oficial de la Comunitat Valenciana, de conformitat amb el que establixen els articles 107, 116 i 117 de la Llei 30/1992, de 26 de novembre, i es tindrà en compte que no és possible simultaniejar el recurs contenciós administratiu i el potestatiu de reposició.  
  
c) En el cas que l'interessat siga una administració pública no es pot interposar recurs en via administrativa, i això sense perjuí de la possibilitat d'efectuar el requeriment a què es referix l'article 44 de la Llei 29/1998, de 13 de juliol, en el termini de dos mesos comptats des de l'endemà de la publicació d'esta resolució en el Diari Oficial de la Comunitat Valenciana.  
Tot això sense perjuí que les persones interessades puguen exercitar qualsevol altra via que estimen oportuna.  
  
València, 4 de setembre de 2014.- El conseller de Presidència i Agricultura, Pesca, Alimentació i Aigua: José Císcar Bolufer.